open-index/open-wikipedia-markdown huggingface dataset:
সুনির্দিষ্ট হামলা

**সুনির্দিষ্ট হামলা** বা  
ইংরেজি পরিভাষায় **সার্জিক্যাল স্ট্রাইক** (Surgical strike) হল এক ধরনের যুদ্ধশৈলী যেখানে নির্দিষ্ট সামরিক শত্রু বা শত্রুপক্ষের নির্দিষ্ট স্থানকে লক্ষ্য করে নেওয়া হয় এবং সেই নির্দিষ্টকৃত শত্রু বা স্থানে সূক্ষ্মভাবে মোক্ষম আঘাত হানা হয় যাতে সেই লক্ষ্যের কাছে অন্য কোনো অসামরিক বস্তু বা নাগরিক এই আক্রমণের কবলে না পড়ে।

## বর্ণনা
সুনির্দিষ্ট হামলা সাধারণত অতর্কিতে, ঝটিকা গতিতে করা হয়। যুদ্ধ বিমান, ক্ষেপণাস্ত্র অথবা উৎকৃষ্ট-প্রশিক্ষণপ্রাপ্ত সৈনিক দ্বারা এই হামলা করা হয় যাতে দ্রুতগতিতে কাজ সমাধা হয়। এই ধরনের আক্রমণ আক্রমণকারীকে নিরীহ মানুষের ক্ষতি বা প্রাণহানি করার অপবাদ থেকে মুক্ত করে নৈতিকভাবে উচ্চ অবস্থানে থাকতে সহায়তা করে।

## দৃষ্টান্ত
### ইসরায়েল
১৯৮১ সালে ইসরায়েলের ইরাকি পারমাণবিক বিদ্যুৎকেন্দ্রের উপর বোমাবর্ষণ এটির প্রকৃষ্ট উদাহরণ। ১৯৭৬এ, উগান্ডাতে এদের একটি বিমান ছিনতাই করে ইসরায়েলি যাত্রীদের মুক্ত করাও এক সফল দৃষ্টান্ত।
### [[মার্কিন যুক্তরাষ্ট্র]]
মার্কিন যুক্তরাষ্ট্র বেশ কয়েকবার ক্রুজ মিসাইল ব্যবহার করেছে আফগানিস্তানে আল-কায়দা জঙ্গিগোষ্ঠির উপর। সুদানেও এই প্রযুক্তিসমূহ কার্যকরী হয়েছে।

## আরও দেখুন
* বিন্দুবৎ লক্ষ্যবস্তু (পয়েন্ট টার্গেট)
* বিমান হামলা

## তথ্যসূত্র

বিষয়শ্রেণী:সামরিক পরিভাষা
বিষয়শ্রেণী:রণনীতি
বিষয়শ্রেণী:যুদ্ধবিজ্ঞান
বিষয়শ্রেণী:১৯৪৫-পরবর্তী যুদ্ধবিগ্রহ
বিষয়শ্রেণী:লক্ষ্যস্থির করা (যুদ্ধবিগ্রহ)
ক্রিটারস ৩

***ক্রিটারস ৩*** ১৯৯১ সালে মুক্তিপ্রাপ্ত মার্কিন বৈজ্ঞানিক কল্পকাহিনী নির্ভর হরর কমেডি চলচ্চিত্র। ক্রিটারস চলচ্চিত্র সিরিজের ৩য় চলচ্চিত্রটি পরিচালনা করেছেন ক্রিস্টিন পিটারসন। এটি রচনা ও প্রযোজনা করেছেন রাপার্ট হার্ভি ও বেরি ওপার। এতে অভিনয় করেছেন এইমি ব্রোকস, জন ক্যালভিন, ক্রিস্টিয়ান কাজিনস, জোসেফ কাজিনস, লিওনার্দো ডিক্যাপ্রিও, ডন কেইথ ওপার প্রমুখ। ১৯৮৬ ও ১৯৮৮ সালে প্রথম দুই কিস্তি মুক্তি পাওয়ার পর ১৯৯১ সালে ৩য় কিস্তি মুক্তি পায়। প্রথম দুই কিস্তির মত এই ছবিটি গ্রোভার'স বেন্ড শহরে চিত্রায়িত হয় নি।

## কাহিনী সংক্ষেপ
*[[ক্রিটারস ২]]*-এর ঘটনার কিছুদিন পর চার্লি ম্যাকফ্যাডেন বাকি ক্রিটারসদের খুঁজছে। অ্যানি, তার ছোট ভাই জনি ও তাদের বাবা ক্লিফোর্ড চাকা পাংচার হওয়ায় এক রেস্ট হাউজে অবস্থান করে। রেস্ট হাউজে অবস্থানরত ঐ পরিবার এবং একজন দুর্নীতিগ্রস্ত জমিদারের সৎ ছেলে জশকে চার্লি  ক্রিটারসদের ব্যাপারে সতর্ক করে দেয়। ঘটনাক্রমে এক ক্রিটারস ঐ পরিবারের গাড়িতে ডিম পাড়ে। তারা না জেনে ঐ পরিবার ডিমসহ গাড়ি নিয়ে চলে যায়। তারা তাদের ভাড়াবাড়িতে পৌঁছানোর পর ক্রিটারস ডিমে তা দেওয়ার জন্য পরিচারক ফ্র্যাঙ্ককে আক্রমণ করে। জমিদার বাড়ি ফিরে এলে জশ তার সৎ বাবাকে এক ঘরে আটকে দেয়, যে ঘরে ক্রিটারস ছিল। ফলে ক্রিটারস তাকেও খেয়ে ফেলে। পরে আরেক ভাড়াটিয়াকে সে আক্রমণ করে ও আহত করে। অ্যানি, তার পরিবার এবং জশসহ আরও পাঁচজন নিরাপদ স্থানে যাওয়ার জন্য বাড়ির ছাদে চলে আসে। এসময়ে চার্লি এসে বাকি ক্রিটারদের মেরে ভাড়াটিয়াদের উদ্ধার করে।

## অভিনয়শিল্পী

* এইমি ব্রোকস - অ্যানি
* জন ক্যালভিন - ক্লিফোর্ড
* ক্রিস্টিয়ান কাজিনস - জনি
* জোসেফ কাজিনস - জনি
* নিনা এক্সেলরড - বেটি ব্রিগস
* উইলিয়াম ডেনিস হান্ট - ব্রিগস
* লিওনার্দো ডিক্যাপ্রিও - জশ
* ডন কেইথ ওপার - চার্লি ম্যাকফ্যাডেন
* জফ্রি ব্লেইক - ফ্র্যাঙ্ক
* টেরেন্স মান - উগ
* জস লুইস ভ্যালেনসুয়েলা - মারিও
* ডায়ান বেলামি - রসালিয়ে
* ক্যাথরিন কোর্টেজ - মার্সিয়া
* ফ্রান্সেস বে - মিসেস মেনগেজ
* বিল জুকার্ট - মিঃ মেনগেজ

কেরি এলওয়েজ **স** চলচ্চিত্রের ডিভিডি প্রকাশের সময় বলেন তিনি *স*য়ের জন্য ক্রিটারস ৩ ছবির জশ চরিত্রটি ছেড়ে দিয়েছিলেন। ফলে এতে অভিনয়ের সুযোগ পান লিওনার্দো ডিক্যাপ্রিও। এটি তার অভিনীত প্রথম চলচ্চিত্র।

## মুক্তি
চলচ্চিত্রটি ১৯৯১ সালের ডিসেম্বরে সরাসরি হোম ভিডিও ফরম্যাটে যুক্তরাষ্ট্রে নিউ লাইন হোম ভিডিও মুক্তি দেয়। ২০০৩ সালে নিউ লাইন হোম এন্টারটেইনমেন্ট এই ছবির ডিভিডি প্রকাশ করে। ২০১০ সালে ওয়ার্নার ব্রস. ক্রিটারস সিরিজের ৪টি চলচ্চিত্র একসাথে করে ডিভিডিতে মুক্তি দেয়।

## সমালোচনা
রটেন টম্যাটোস-এ দর্শকদের ভোটে এই চলচ্চিত্রের স্কোর ২৩%। এক্স এন্টারটেইনমেন্ট চলচ্চিত্রটিকে ১০-এ ৫ রেটিং দিয়েছে এবং একে প্রযোজনা সংস্থার কৌতুক হিসেবে উল্লেখ করেছে।

## তথ্যসূত্র

## বহিঃসংযোগ

* 
* 
* 

বিষয়শ্রেণী:১৯৯১-এর চলচ্চিত্র
বিষয়শ্রেণী:১৯৯০-এর দশকের লোমহর্ষক চলচ্চিত্র
বিষয়শ্রেণী:১৯৯০-এর দশকের বিজ্ঞান কল্পকাহিনী চলচ্চিত্র
বিষয়শ্রেণী:মার্কিন চলচ্চিত্র
বিষয়শ্রেণী:মার্কিন হাস্যরসাত্মক চলচ্চিত্র
বিষয়শ্রেণী:ইংরেজি ভাষার চলচ্চিত্র
বিষয়শ্রেণী:লস অ্যাঞ্জেলেসের পটভূমিতে চলচ্চিত্র
বিষয়শ্রেণী:মার্কিন হাস্যরসাত্মক লোমহর্ষক চলচ্চিত্র
বিষয়শ্রেণী:অ্যাপার্টমেন্ট বিল্ডিং-এর পটভূমিতে নির্মিত চলচ্চিত্র
বিষয়শ্রেণী:১৯৯১-এর লোমহর্ষক চলচ্চিত্র
বিষয়শ্রেণী:লস অ্যাঞ্জেলেসে ধারণকৃত চলচ্চিত্র
বিষয়শ্রেণী:১৯৯০-এর দশকের ইংরেজি ভাষার চলচ্চিত্র
বিষয়শ্রেণী:১৯৯০-এর দশকের মার্কিন চলচ্চিত্র
করভাস তাসমানিকাস

**তাসমানীয় র‍্যাভেন** (দ্বিপদ নাম: করভাস তাসমানিকাস), ফরেস্ট র‍্যাভেন নামেও পরিচিত, করভিডি পরিবারের প্যাসারিন ধরনের পাখি যাদের আদিনিবাস তাসমানিয়া এবং ভিক্টোরিয়ার দক্ষিণাঞ্চলের কিছু এলাকা যেমন উইলসন প্রোমোন্টরি এবং পোর্টল্যান্ড। এদেরকে ডরিগো এবং আরমেডিলো সহ নিউ সাউথ ওয়েলসের অনেক অংশে দেখতে পাওয়া যায়।

## নামকরণ
১৭৮১ সালে জন লোথাম দক্ষিণ সাগরের ফ্রেন্ডলি আইলে প্রাপ্ত পাখিকে সাউথ সিজ রাভেন নামে উল্লেখ করলেও এদের কোন দ্বিপদ নামকরণ করেননি। ১৭৭৭ সালে জেমস কুকের তৃতীয় অভিযাত্রার সফরসঙ্গী সার্জন উইলিয়াম এন্ডারসনের সংগৃহীত টোংগা পাখির (বর্তমানে তাসমানীয় র‍্যাভেন নামে পরিচিত) সাথে মিলে যায়। এন্ডারসন অনেক পাখির নমুনা সংগ্রহ করেন কিন্তু ঘরে ফেরার আগেই ১৭৭৮ সালে টিউবারকুলোসিসে মারা যান। জার্মান প্রকৃতিবিদ জোহান ফ্রেডরিখ গ্যামলিন এই পাখির বৈজ্ঞানিক নামকরণ করেন।

## বর্ণনা
এরা সব থেকে বড় অস্ট্রেলিয়ান করভিড। প্রাপ্তবয়স্ক তাসমানীয় র‍্যাভেন ৫০-৫৩ সে.মি. লম্বা, ডানার বিস্তৃতি ৯১-১১৩ সেমি এবং ওজন ৬৫০ গ্রামের কাছাকাছি। এদের দেহের পালক কালো। ডানা লম্বা এবং প্রশস্ত। এদের মুখ এবং জিহভা উভয়ই কালো। পা সুদৃঢ় এবং শক্তিশালী।

## আবাস্থল
তাসমানীয় র‍্যাভেন তাসমানিয়ার বিভিন্ন রকম পরিবেশে বাসা বাঁধে যেমন ঘন জঙ্গল, খোলা জঙ্গল, পর্বতে, উপকূলীয় এলাকায়, কৃষিজমিতে, শহরের অলি গলির ফাঁক ফোকরে।

## তথ্যসূত্র

## বহিঃসংযোগ
* 
* 

বিষয়শ্রেণী:কাক
বিষয়শ্রেণী:অস্ট্রেলিয়ার স্থানীয় পাখি
বিষয়শ্রেণী:১৯১২-এ বর্ণিত পাখি
বিষয়শ্রেণী:কর্ভাস
ঘিরনাই নদী

**ঘিরনাই নদী** বাংলাদেশের উত্তর-পশ্চিমাঞ্চলের নীলফামারী জেলার একটি নদী। নদীটির দৈর্ঘ্য ৭৬ কিলোমিটার, গড় প্রস্থ ৩০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ঘিরনাই নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৩৬।

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:নীলফামারী জেলার নদী
বিষয়শ্রেণী:রংপুর জেলার নদী
বিষয়শ্রেণী:দিনাজপুর জেলার নদী
বিষয়শ্রেণী:সৈয়দপুর উপজেলা
বিষয়শ্রেণী:পার্বতীপুর উপজেলা
চিড়ি নদী

**চিড়ি নদী** বা **ছিরি নদী** বাংলাদেশের উত্তর-পশ্চিমাঞ্চলের জয়পুরহাট জেলার একটি নদী। নদীটির দৈর্ঘ্য ২২ কিলোমিটার, গড় প্রস্থ ২৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক চিড়ি নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৪২।

## প্রবাহ
চিড়ি নদীটি আক্কেলপুর পৌরসভা পর্যন্ত প্রবাহিত হয়ে তুলসীগঙ্গা নদীতে পতিত হয়েছে। 

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:জয়পুরহাট জেলার নদী
বিষয়শ্রেণী:জয়পুরহাট সদর উপজেলা
বিষয়শ্রেণী:আক্কেলপুর উপজেলা
গোহালা নদী

**গোহালা নদী** বাংলাদেশের উত্তর-পশ্চিমাঞ্চলের সিরাজগঞ্জ জেলার একটি নদী। নদীটির দৈর্ঘ্য ২৮ কিলোমিটার, গড় প্রস্থ ৯৩ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক গোহালা নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৩৩।

## প্রবাহ
গোহালা নদী বড়াল নদীতে পতিত হয়েছে। 

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:সিরাজগঞ্জ জেলার নদী
বিষয়শ্রেণী:উল্লাপাড়া উপজেলা
বিষয়শ্রেণী:ফরিদপুর উপজেলা
বিষয়শ্রেণী:শাহজাদপুর উপজেলা
তিস্তা নদী (পঞ্চগড়)

**তিস্তা নদী (পঞ্চগড়)** বাংলাদেশ ও ভারতের একটি আন্তঃসীমান্ত নদী। এটি বাংলাদেশের উত্তর-পশ্চিমাঞ্চলের পঞ্চগড় জেলার একটি নদী। নদীটির দৈর্ঘ্য ২৪ কিলোমিটার, গড় প্রস্থ ৪৭ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক তিস্তা নদী (পঞ্চগড়)-এর প্রদত্ত পরিচিতি নম্বর উত্তর-পশ্চিমাঞ্চলের নদী নং ৫৩।

## আরও দেখুন
* বাংলাদেশের নদীর তালিকা
* পশ্চিমবঙ্গের নদনদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:পঞ্চগড় জেলার নদী
বিষয়শ্রেণী:নীলফামারী জেলার নদী
বিষয়শ্রেণী:জলপাইগুড়ি জেলার নদী
বিষয়শ্রেণী:বোদা উপজেলা
বিষয়শ্রেণী:দেবীগঞ্জ উপজেলা
বিষয়শ্রেণী:ডোমার উপজেলা
বিষয়শ্রেণী:পশ্চিমবঙ্গের নদী
তিস্তা নদী (দ্ব্যর্থতা নিরসন)

**তিস্তা নদী** দ্বারা সাধারণত নিচের ২টি নদীকে বোঝায়।

**নদী**
* তিস্তা নদী, বাংলাদেশ-ভারতের একটি আন্তঃসীমান্ত নদী।
* তিস্তা নদী (পঞ্চগড়), বাংলাদেশ-ভারতের আরেকটি আন্তঃসীমান্ত নদী।
* বুড়ি তিস্তা নদী, একটি আন্তঃসীমান্ত নদী যা পশ্চিমবঙ্গের কোচবিহার জেলা ও বাংলাদেশের নীলফামারী জেলার উপর দিয়ে প্রবাহিত।
তিরনই নদী

**তিরনই নদী** বা **তীরনই নদী (পঞ্চগড়)** বাংলাদেশের উত্তর-পশ্চিমাঞ্চলের পঞ্চগড় জেলার একটি নদী। নদীটির দৈর্ঘ্য ৪ কিলোমিটার, গড় প্রস্থ ১৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক তীরনই নদী (পঞ্চগড়)-এর প্রদত্ত পরিচিতি নম্বর উত্তর-পশ্চিমাঞ্চলের নদী নং ৫৫।

## প্রবাহ
**তিরনই নদী** তীরনইহাট ইউনিয়নের বিলাঞ্চল হতে উৎপত্তি লাভ করে তিরনই হাট পার হয়ে মহানন্দা আপার নদীর বাম তীরে পতিত হয়েছে। 

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:পঞ্চগড় জেলার নদী
বিষয়শ্রেণী:তেঁতুলিয়া উপজেলা
তীরনই নদী (দ্ব্যর্থতা নিরসন)

**তীরনই নদী** দ্বারা সাধারণত নিচের ২টি নদীকে বোঝায়।

**নদী**
* তীরনই নদী, বাংলাদেশের উত্তর-পশ্চিমাঞ্চলের পঞ্চগড় ঠাকুরগাঁও জেলার একটি নদী।
* তীরনই নদী (পঞ্চগড়), বাংলাদেশের উত্তর-পশ্চিমাঞ্চলের পঞ্চগড় জেলার একটি নদী।
আনাইকা সোতি

**আনাইকা সোতি** একজন ভারতীয় চলচ্চিত্র অভিনেত্রী যিনি তামিল, তেলুগু, এবং হিন্দি চলচ্চিত্রে উপস্থিত হয়েছেন। রাম গোপাল বর্মা পরিচালিত *সত্য ২* *(২০১৩)* দ্বিভাষী চলচ্চিত্রে উপস্থিত হবার পর তিনি ভাসান্তাবালানের *কাভ্যিয়া থালাইভান* চলচ্চিত্রে কাজ করেছেন।

## চলচ্চিত্রের তালিকা

## আরও দেখুন
* ভারতীয় চলচ্চিত্র অভিনেত্রীদের তালিকা

## তথ্যসূত্র

## বহিঃসংযোগ

* 
* 
* 
* 
* 

বিষয়শ্রেণী:জীবিত ব্যক্তি
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:লখনউয়ের ব্যক্তি
বিষয়শ্রেণী:লখনউয়ের অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:১৯৯১-এ জন্ম
নর্ত নদী

**নর্ত নদী** বাংলাদেশের উত্তর-পশ্চিমাঞ্চলের দিনাজপুর জেলার একটি নদী। নদীটির দৈর্ঘ্য ৭ কিলোমিটার, গড় প্রস্থ ১৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক নর্ত নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৬২।

## প্রবাহ
নর্ত নদী দিনাজপুর জেলার বীরগঞ্জ উপজেলার শিবরামপুর ইউনিয়নের নিম্নাঞ্চলে উৎপত্তি লাভ করেছে এবং প্রায় ১০ কিলোমিটার পথ অতিক্রম করে পুনর্ভবা নদীতে নিপতিত হয়েছে। 

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:দিনাজপুর জেলার নদী
বিষয়শ্রেণী:বীরগঞ্জ উপজেলা
লিগ্যাসি টাওয়ার (পূর্বাচল, ঢাকা)

**লিগ্যাসি টাওয়ার** হচ্ছে একটি প্রস্তাবিত   ১৪২তলা বিশিষ্ট আকাশচুম্বী ভবন, যা নির্মিত হবে পূর্বাচল নতুন শহর, ১৯ নম্বর সেক্টর, বাংলাদেশে। এর নির্মাণ ব্যয় ধরা হয়েছে ৩ বিলিয়ন মার্কিন ডলার। এটি এই অঞ্চলের ব্যবসায় বাণিজ্যের উপর  ব্যাপক প্রভাব ফেলবে এবং একে ঘিরে আরো কয়েকটি বাণিজ্যিক ভবন লিবারেশন টাওয়ার, ল্যাঙ্গুয়েজ টাওয়ার নির্মিত হবে। এর নির্মাণের জন্য ২০১৬ সালে একটি আন্তর্জাতিক দরপত্র আহব্বান করা হয়েছে।

## ভৌগোলিক অবস্থান
ভৌগোলিক স্থানাঙ্কে আইকনিক টাওয়ারের অবস্থান ।

## সার্বিক দিক
বিল্ডিংটি নির্মাণের প্রথম প্রস্তাবনা করে যুক্তরাষ্ট্র ভিত্তিক আবাসন নির্মাণ কোম্পানি কেপিসি গ্রুপ,প্রতিষ্ঠাতা কালী পি. চৌধুরী। কোম্পানীটি প্রথমে ১০০ একর জায়গার প্রস্তাবনা করে, পরে তা কমিয়ে ৬০ একরে আনা হয়।  মে ২০১৬ তে জমিটি নিলামে উঠানোর প্রস্তাবনা করা হয়েছিল কিন্তু কোনো কোম্পানী দর হাকায় নি।  সেপ্টেম্বর ২০১৬-এ গৃহায়ণ ও গণপূর্ত মন্ত্রী মোশাররফ হোসেন বলেন পরবর্তী দুইমাসে দরপত্র আহ্বান শেষ হয়ে যাবে।

প্রকল্পটি তিন ভাগে বিভক্ত,প্রথম পর্বে আইকনিক টাওয়ার নির্মাণ শেষ হবে। দ্বিতীয় পর্বে ভবনটিকে ঘিরে আরো অনেক বাণিজ্যিক ভবন নির্মিত হবে। তৃতীয় পর্বে থাকবে কৃত্রিম লেক,মেগা শপিং মল, ৫ তারকা মানের আন্তজার্তিক হোটেল, ৭০ হাজার সিটের একটি ক্রীড়া কেন্দ্র থাকবে এটির নাম হবে পূর্বাচল ইন্টারন্যাশনাল ক্রিকেট আরেনা। প্রকল্পটি ঢাকার একটি নতুন জেলা হবে এবং  দক্ষিণ এশিয়ার সর্ববৃহৎ ব্যবসায় জেলা হবে। বুয়েটের  গবেষণা বিভাগ,টেস্টিং,পরামর্শ বিভাগ এবং রাজউক হবে প্রকল্পটির প্রধান পরামর্শক।

## তথ্যসূত্র

## বহিঃসংযোগ

বিষয়শ্রেণী:বাংলাদেশের ভবন ও স্থাপনা
বিষয়শ্রেণী:পূর্বাচল
বিষয়শ্রেণী:বাংলাদেশের গগনচুম্বী অট্টালিকা
ইন্টারকন্টিনেন্টাল ঢাকা

থাম্ব|২০১৬ সালে ইন্টারকন্টিনেন্টাল ঢাকা।
**ইন্টারকন্টিনেন্টাল ঢাকা** হচ্ছে ঢাকার একটি বিলাসবহুল হোটেল, যেটি ঢাকার রমনায় অবস্থিত। এটি ছিল বাংলাদেশের প্রথম পাঁচ তারকা হোটেল। হোটেলটি চালু হয় ১৯৬৬ সালে **ইন্টার-কন্টিনেন্টাল ডেকা** নামে। এর স্থপতি ছিলেন উইলিয়াম বি.ট্যাবলার।
বাংলাদেশের মুক্তিযুদ্ধ চলাকালীন অনেক গুরুত্বপূর্ণ রাজনৈতিক ঘটনার সাক্ষী এই হোটেল। ১৯৭০-এর নির্বাচনের পর থেকে এতে অনেক রাজনৈতিক ঘটনা সংঘটিত হয়। ১৯৭১-এ মুক্তিযুদ্ধ চলাকালে আন্তজার্তিক রেড ক্রস এটিকে নিরপেক্ষ স্থান হিসাবে ঘোষণা করে।

## অবস্থান
থাম্ব|রাতের হোটেল ইন্টারকন্টিনেন্টাল
হোটেলটির আশেপাশে শাহবাগ চত্বর, সোহরাওয়ার্দী উদ্যান, রমনা পার্ক, ঢাকা ক্লাব, ঢাকা বিশ্ববিদ্যালয়, বঙ্গবন্ধু শেখ মুজিব মেডিকেল বিশ্ববিদ্যালয় ও হাসপাতাল,বারডেম হাসপাতাল এবং বাংলাদেশ জাতীয় জাদুঘর অবস্থিত।

## পরিচালনার ইতিহাস
১৯৮৩ এর আগে পর্যন্ত ইন্টারকন্টিনেন্টাল হোটেল গ্রুপ এটি পরিচালনা করতো, যখন এটি শেরাটন নিয়ে নেয় তখন এর নাম হয় "শেরাটন ঢাকা হোটেল"। ২০১১ সালে শেরাটন ঘোষণা দেয় যে তারা তাদের কার্যক্রম শেষ করবে এবং বাংলাদেশ সরকারকে এটি পরিচালনার দায়িত্ব দিয়ে দিবে, তারপর এটির নাম হয় রূপসী বাংলা হোটেল। ২০১৩তে ঘোষণা করা হয় যে ICHG আবার ফিরে আসবে এবং এতে বড় ধরনের সংস্কার করে নতুনত্ব তৈরি করা হবে। যেটি ২০১৬ সালে ইন্টারকন্টিনেন্টাল ঢাকা নামে চালু করার কথা ছিলো।  তবে সংস্কারকাজ শেষে এটি আনুষ্ঠানিকভাবে উদ্বোধন করা হয় বৃহস্পতিবার ১৩ সেপ্টেম্বর, ২০১৮ সালে। প্রধানমন্ত্রী শেখ হাসিনা এদিন সন্ধ্যায় ঐতিহ্য ও আধুনিকতার মিশেলে সাজানো হোটেলটির আনুষ্ঠানিক উদ্বোধন ঘোষণা করেন। হোটেলটির এই সংস্কার কাজে ৬২০ কোটি টাকা খরচ হয়েছে।

## অবকাঠামো
হোটেল ইন্টারকন্টিনেন্টালের বর্তমান অবকাঠামোয় রয়েছে ২২৬টি কক্ষ; যার মধ্যে রয়েছে ৪০ বর্গমিটার আয়তনের ২০১টি ডিলাক্স, প্রিমিয়াম ও এক্সিকিউটিভ কক্ষ, ৬০ বর্গমিটার আয়তনের পাঁচটি সুপিরিয়র স্যুইট, একই আয়তনের ১০টি ডিলাক্স স্যুইট, ৭৫ বর্গমিটার আয়তনের পাঁচটি ডিপ্লোমেটিক স্যুইট এবং ১৫০ বর্গমিটার আয়তনের পাঁচটি প্রেসিডেন্সিয়াল স্যুইট। ইন্টারকন্টিনেন্টাল দুটি বলরুম ও সাতটি সভাকক্ষ ২১ হাজার বর্গফুটের। প্রধান বলরুমটির নাম রাখা হয়েছে রূপসী বাংলা।

## মুক্তিযুদ্ধে গেরিলা অপারেশন

১৯৭১ সালের মুক্তিযুদ্ধে ক্র্যাক প্লাটুন এই হোটেলে সফল অপারেশন পরিচালনা করে। পাকিস্তানি দখলদারদের অত্যাচারে দেশে যখন ধ্বংস আর মৃত্যুর বিভীষিকা, তখন বৈদেশিক সাহায্যের জন্য পাকিস্তানিরা বহির্বিশ্বে পরিস্থিতি স্বাভাবিক দেখানোর জন্য বিশ্বব্যাংকের প্রতিনিধিদের ঢাকায় আমন্ত্রণ জানায়। ১৯৭১ সালের ৯ জুন তাদের ওঠার কথা ছিল হোটেল ইন্টারকন্টিনেন্টালে। সন্ধ্যা সাড়ে ৭টায় যখন বিশ্বব্যাংকের প্রতিনিধি বহনকারী গাড়ি হোটেল গেটে পৌঁছায়, তখনই ক্র্যাক প্লাটুনের সদস্যরা হোটেলে গ্রেনেড চার্জ করে। গ্রেনেডের আঘাতে বিশ্বব্যাংকের প্রতিনিধিদের বহনকারী গাড়িটি ও হোটেলের প্রবেশপথ ক্ষতিগ্রস্ত হয়। ঢাকার প্রথম গেরিলা অপারেশন ছিল এটি। এর মাধ্যমে বহির্বিশ্ব জেনে যায় ঢাকার কেন্দ্রস্থলেও বীর মুক্তিযোদ্ধারা ঢুকে পড়েছে। ফলে বাতিল হয়ে যায় বিশ্ব ব্যাংকের সহায়তার কার্যক্রম। বীর মুক্তিযোদ্ধারা হোটেল ইন্টারকন্টিনেন্টালে ২য় সফল গেরিলা অপারেশন চালান ১৯৭১ সালের ১১ আগস্ট।

## চিত্রশালা

InterContinental Dhaka, 2018.jpg
InterContinental-Dhaka.jpg
Road beside InterContinental Dhaka.jpg
Rajoshik near Dhaka Sheraton-2.jpg
চিত্র:রুপসী বাংলা ২০১১.jpg|হোটেল রূপসী বাংলা ২০১১


## তথ্যসূত্র

## বহিঃসংযোগ
* 

বিষয়শ্রেণী:ঢাকার হোটেল
বিষয়শ্রেণী:১৯৬৬-এ প্রতিষ্ঠিত হোটেল
নলেয়া নদী

**নলেয়া নদী** বাংলাদেশের উত্তর-পশ্চিমাঞ্চলের রংপুর জেলা এবং গাইবান্ধা জেলার একটি নদী। নদীটির দৈর্ঘ্য ১৬৬ কিলোমিটার, গড় প্রস্থ ৩৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক নলেয়া নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৬৪। নদীটির গভীরতা ৪ মিটার। নদীটির অববাহিকার আয়তন ৯০ বর্গকিমি।

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:গাইবান্ধা জেলার নদী
বিষয়শ্রেণী:রংপুর জেলার নদী
বিষয়শ্রেণী:গোবিন্দগঞ্জ উপজেলা
বিষয়শ্রেণী:সাদুল্যাপুর উপজেলা
বিষয়শ্রেণী:পলাশবাড়ী উপজেলা
বিষয়শ্রেণী:পীরগঞ্জ উপজেলা
পাথরাজ নদী

**পাথরাজ নদী** বা **পাথরাই নদী** বাংলাদেশের উত্তর-পশ্চিমাঞ্চলের পঞ্চগড় জেলা এবং ঠাকুরগাঁও জেলার একটি নদী। নদীটির দৈর্ঘ্য ৪৫ কিলোমিটার, গড় প্রস্থ ৭০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক পাথরাজ নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৭১।

থাম্ব

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:পঞ্চগড় জেলার নদী
বিষয়শ্রেণী:ঠাকুরগাঁও জেলার নদী
বিষয়শ্রেণী:বোদা উপজেলা
বিষয়শ্রেণী:আটোয়ারী উপজেলা
বিষয়শ্রেণী:ঠাকুরগাঁও সদর উপজেলা
বিষয়শ্রেণী:দেবীগঞ্জ উপজেলা
পরিব্যক্তি

**পরিব্যক্তি** বা **মিউটেশন** (ইংরেজি:Mutation) হল কোষ জিনোমের ডিএনএ গঠনের স্থায়ী পরিবর্তন।

ডিএনএ রেপ্লিকেশনের(প্রতিলিপায়ন/প্রতিলিপন/অনুলিপন) সময়, বিশেষ করে প্রজনন কোষে মিয়োসিস (ন্যূনাতি/ন্যূনয়ন) কোষ বিভাজনের সময় ভ্রান্তির ফলাফল হিসেবে পরিব্যাক্তি বা মিউটেশন ঘটতে পারে যা স্থায়ীভাবে এক প্রজন্ম থেকে অন্য প্রজন্মে প্রবাহিত হয়। এছাড়াও কোন কারণে ডিএনএ ক্ষতিগ্রস্ত হলে (যেমনঃ রেডিয়েশন (বিকিরণ) বা কারসিনোজেনের (কর্কটজনী) প্রভাবে ডিএনএ রিপেয়ার ভুল সিকোয়েন্সে (অনুক্রম) হওয়ার সুযোগ থাকে। ডিএনএ রেপ্লিকেশনের সময় (ট্রান্সলেসন সিন্থেসিস/ অনুলেখন সংশ্লেষণে ভুলের কারণেও মিউটেশন দেখা দেয়। এছাড়াও ডিএনএতে বাইরের কোন উপাদানের মাধ্যমে সিকুয়েন্সে নতুন উপাদান যুক্ত অথবা মুছে ফেলার দরুনও মিউটেশন সংঘটিত হতে পারে। 

পরিব্যক্তি সংঘটিত হলে তা জিনের উপাদানে পরিবর্তন ঘটায়, অথবা জিনের কার্যক্রমে বাধাদান করে, অথবা কোন প্রতিক্রিয়াই ঘটে না। *[[ড্রসোফিলা]]* মাছিতে করা গবেষণার উপর প্রস্তাব করা হয়েছে যে, মিউটেশনে যদি জিন কর্তৃক সৃষ্ট প্রোটিনে পরিবর্তন আসে, তবে তা ক্ষতিকারক হতে পারে, যেখানে উক্ত মিউটেশনের ৭০ শতাংশেই ক্ষতিকারক প্রভাব থাকে, এবং বাকি অংশ নিরপেক্ষ বা সামান্য উপকারী হতে পারে।

## প্রকারভেদ

মিউটেশন সাধারণত দশ ধরনের হয়। যথা:

১.অন্তর্যোজন,অপনোদন বা ডিলেশন মিউটেশন (এখানে কোন ডিএনএ এর ভিতরে অন্য কোন নিউক্লিওটাইড সিকোয়েন্সের প্রবেশ ঘটে অথবা কোন নিউক্লিওটাইড সিকোয়েন্স বাদ পড়ে যায়)

২.দ্বৈতবিধীয়করণ বা ডুপ্লিকেশন মিউটেশন (এখানে কোন নিউক্লিওটাইড সিক্যুয়েন্সের অনুরূপ কপি তৈরি হয় এবং ডিএনএর সাথে জুড়ে যায়)

৩. পরাস্হানান্তর বা ট্রান্সলোকেশন মিউটেশন (এখানে দুইটি ডিএনএ স্ট্র্যান্ডের মধ্যে কোন নিউক্লিওটাইড সিকোয়েন্সের অংশ বিনিময় হয়)

৪.ইনভার্শন মিউটেশন বা পুনঃগঠন (এখানে একটি নিউক্লিওটাইড সিকোয়েন্স ভেঙে যায় এবং সে পূর্বে যে অবস্থায় ছিল ঠিক তার বিপরীত অবস্থায় পুনরায় ডিএনএর সাথে লেগে যায়)

৫.নন-ডিসজাঙ্কশন মিউটেশন (মিয়োসিস কোষ বিভাজনের সময় ক্রোমোজোমগুলো যদি সঠিক ভাবে আলাদা হতে না পারে তখন এ ধরনের প্রকরণ দেখা যায়)
৬.জার্মলাইন মিউটেশন

৭.সোমাটিক মিউটেশন

৮.র‍্যাণ্ডম মিউটেশন

৯.পয়েন্ট মিউটেশন

১০.ফ্রেমশিফট মিউটেশন(জীবদেহের অত্যন্ত গুরুত্বপূর্ণ উপাদান প্রোটিনের সাংকেতিক লিপি হল ‘জিন’ (বেশিরভাগ ক্ষেত্রে জিন ডিএনএ’তে অবস্থিত, কিছু ভাইরাসের ক্ষেত্রে আরএনএ’তে); যা জীবের বংশগতির একর। একেকটি ‘জিন’ একেকটি প্রোটিনের সাংকেতিক লিপি। কয়েকটি ‘কোডন’ মিলে জিন গঠিত। কোডন হচ্ছে তিনটি নাইট্রোজেনঘটিত জৈবক্ষার (base)-এর মিলিত রূপ যেমন ACE কিংবা GCA একেকটি কোডন (উদাহরণস্বরূপ ACT কিংবা GCA) একেকটি অ্যামিনো অ্যাসিডের সাংকেতিক লিপি; আবার একাধিক কোডন দ্বারা একই অ্যামিনো অ্যাসিড তৈরি হতে পারে। যাহোক, ডিএনএ অনুক্রমে সন্নিবেশন (Insertion) বা বিলোপন (Deletion) ঘটলে কোডনের গঠনে পরিবর্তন আসে, অ্যামিনো অ্যাসিডের পরিবর্তন হয় এবং এতে জিনের নির্দিষ্ট কার্যক্রমেরও বদল ঘটে।)

## তথ্যসূত্র

## গ্রন্থপঞ্জি

* 
* 
* 
* 

## বহিঃসংযোগ

* 
* 
* 
* 
*  — The Mutalyzer website.

বিষয়শ্রেণী:পরিব্যক্তি
বিষয়শ্রেণী:বিবর্তনমূলক জীববিজ্ঞান
বিষয়শ্রেণী:বংশাণুবিজ্ঞান
বিষয়শ্রেণী:তেজস্ক্রিয় রশ্মির স্বাস্থ্যগত প্রভাব
বিষয়শ্রেণী:আণবিক বিবর্তন
বিষয়শ্রেণী:স্বাস্থ্যের উপর বিকিরণের প্রভাব
ইন্ডিগোর গন্তব্যসমূহ

[থাম্ব|ইন্ডিগো Airbus A320-232; সিংগাপুরের [চাংগী বিমানবন্দরএ]]
২০১৬ সালের ডিসেম্বর মাসের তথ্য অনুযায়ী ইন্ডিগো ৪১ টা স্থানে এর বিমান পরিষেবা দেয়; যার মধ্যে ৩৬টি ঘরোয়া ও ৫টি আন্তর্জাতিক।

## তথ্যসূত্র

বিষয়শ্রেণী:বিমান পরিবহন সংস্থার গন্তব্যস্থল তালিকা
বিষয়শ্রেণী:বিমানসংস্থাসমূহের গন্তব্যের তালিকা
অভিযোজন

জীববিজ্ঞানে, **অভিযোজন** (ইংরেজি:Adaptation) হল কোন জীবের জীবদ্দশায় ভূমিকা রাখা একটি উপস্থিত কর্মসম্পাদনকারী বৈশিষ্ট্য, যা প্রাকৃতিক নির্বাচনের দ্বারা এবং জীবের অস্তিত্ব রক্ষার জন্য জীবদেহের গঠনগত ও কার্যগত বৈশিষ্ট্যকে যথা প্রয়োজনমাফিক পরিবর্তন করে।  

এককথায় নির্দিষ্ট পরিবেশে সুষ্ঠ ভাবে বেঁচে থাকা এবং বংশবিস্তারের জন্য জীবের যে অঙ্গসংস্থানিক,শারীরবৃত্তীয় ও আচরণগত দীর্ঘস্থায়ী পরিবর্তন ঘটে , তাকে অভিযোজন বলে।
## অভিযোজনের সংজ্ঞা

কোনো বিশেষ পরিবেশে জীবনধারণের জন্য জীবের দেহে গঠনগত ও কার্যগত বৈশিষ্ট্য লাভ হয়, ফলে জীব পরিবেশ মানিয়ে নিয়ে সুষ্ঠুভাবে জীবনধারণ করতে পারে একেই অভিযোজন (Adaptation) বলা হয়।

অভিযোজন সংক্ষিপ্ত পথে ঘটে না। এর জন্য দীর্ঘ কালক্ষেপের প্রয়োজন। পৃথিবীর জীব জলাশয়, সমুদ্র, নদী, হ্রদ, পাহাড়-পর্বত, মরুভূমি, বনভূমি, মাটি, বায়ুমন্ডল ইত্যাদি বিভিন্ন পরিবেশের মধ্যে বসবাস করে। এইসব পরিবেশ মানিয়ে নিয়ে জীবনধারণ করাই অভিযোজনের মূল লক্ষ্য।
(তথ্য সূত্র: জীবনবিজ্ঞান সহায়িকা, ষন্নিগ্রহী-ষন্নিগ্রহী, শ্রীভূমি পাবলিশিং কোম্পানি।এপ্রিল ১৯৮৬, পৃঃ১২৯)

## তথ্যসূত্র

## গ্রন্থপঞ্জি

বিষয়শ্রেণী:বিবর্তনমূলক জীববিজ্ঞান
বিষয়শ্রেণী:জীববিজ্ঞান পরিভাষা
লাইফ (বিবিসি টেলিভিশন ধারাবাহিক)

***লাইফ*** ব্রিটিশ প্রকৃতি তথ্যচিত্র ধারাবাহিক যা দ্য ওপেন ইউনিভার্সিটির সহযোগিতায় প্রযোজনা এবং নির্মাণ করেছে বিবিসি। এটি ছিলো বিবিসি'র ২০০৯ সালের অক্টোবর থেকে ডিসেম্বর মাসে বিবিসি ওয়ান ও বিবিসি এইচডি-এ প্রচারিত ডারউইন সিজন ধারাবাহিকের প্রথম প্রচারিত অংশ।

## বহিঃসংযোগ
* 
* 
* ''লাইফ'' ওয়েবসইট - ডিস্কোভারি চ্যানেল ইউএস
* ''লাইফ'' at the Discovery Channel (Canada) website
* "The Wildlife of Life – 62 clips from the series and information on the animals, plants, habitats and adaptations featured"  at BBC Online
* A first look at ''Life'', preview video from the Discovery Channel (USA)
* ''লাইফ''  - Eden (TV channel)ইডনে ওয়েবসইটে
* Behind-the-scenes information  at OpenLearn, the BBC/OU online learning portal
* Sneak Peek: Discovery's "Life" – *[[লাইফ ম্যাগাজিন]]* কর্তৃক স্লাইডশো

## তথ্যসূত্র

বিষয়শ্রেণী:এনিম্যাল প্লানেট অনুষ্ঠান
বিষয়শ্রেণী:বিবিসি টেলিভিশনে প্রামাণ্যচিত্র
বিষয়শ্রেণী:ডিসকভারি চ্যানেলের অনুষ্ঠান
বিষয়শ্রেণী:প্রকৃতি সম্পর্কে প্রামাণ্য চলচ্চিত্র
সোদপুর

** সোদপুর**  হল পানিহাটি পৌরসভার অন্তর্গত একটি শহর অঞ্চল। শহরটি উত্তর চব্বিশ পরগনাজেলার ব্যারাকপুর মহকুমায় অবস্থিত। সোদপুর এলাকাটি বৃহত্তর কলকাতা বা মেট্রোপলিটন কলকাতার অন্তর্গত। এটি কেন্দ্রীয় কলকাতাথেকে মাত্র ১৫ কিমি দূরে অবস্থিত।

## অবস্থান
সোদপুর সমুদ্র সমতল থেকে ১৫ মিটার উচ্চতায় অবস্থিত। এই শহরটি ২২.৭০ ডিগ্রি উত্তর ও ৮৮.৪৩ ডিগ্রি পূর্বে অবস্থান করছে।এটি হুগলি নদীর পূর্ব তীর থেকে ২ থেকে ৩ কিলোমিটারের মধ্যে অবস্থিত।

### পরিবহন
সোদপুর সড়ক পথ ও রেলপথ দ্বারা ভালোভাবে কলকাতা ও জেলা সদর বারাসাত এর সঙ্গে যুক্ত। এই শহর থেকে কল্যাণী এক্সপ্রেসওয়ে  এর দ্বারা যুক্ত রয়েছে কলকাতা এবং বারাসাত রোড দ্বারা মধ্যমগ্রাম তথা বারাসাত যুক্ত রয়েছে সোদপুরের সঙ্গে। এই শহর থেকে বহু বাস চলাচল করে কলকাতা ও পশ্চিমবঙ্গের বিভিন্ন ছোট বড় শহরে। এই শহর থেকে কলকাতা বারাসাত, ব্যারাকপুর প্রভৃতি শহরে বাস পরিসেবা রয়েছে।

সোদপুরে রয়েছে একটি রেলওয়ে স্টেশন। এই স্টেশনটি সোদপুর রেলওয়ে স্টেশন হিসাবে পরিচিত।স্টেশনটি চারটি প্লাটফর্ম বিশিষ্ট। এই স্টেশন শিয়ালদহ–রাণাঘাট–গেদে রেলপথ এ অবস্থিত। সোদপুর স্টেশনটি সোদপুর ও সোদপুরের পার্শবর্তী এলাকার রেল পরিসেবা প্রদান করে। এই স্টেশন থেকে শেয়ালদহ, দমদম, মাঝেরহাট, নৈহাটি, রানাঘাট, কৃষ্ণনগর, শান্তিপুর প্রভৃতি স্টেশনে ট্রেন চলাচল করে। সোদপুর স্টেশনে বর্তমানে একটি ভূগর্ভস্থ পথ নির্মিত হয়েছে।

## বাসরুট
সোদপুর বাসস্ট্যান্ডের ওপর থেকে বহু ব্যারাকপুরগামী ও অন্যান্য রুটগামী বাস যাতায়াত করে। বাসরুটগুলি হলো - 

78, 78/1, 214A, 214, Barrackpore-Howrah , S11, S32, Barrackpore-Salap, DN-43, 56, প্রভৃতি।

## পুরানো বাসরুট
পলতা-গড়িয়া, খটিরবাজার-ব্যারাকপুর, মহিষপোতা-গড়িয়া, সোদপুর-বাবুঘাট মিনিবাস, খড়দহ-বাবুঘাট মিনিবাস, প্রভৃতি পুরাতন বাসরুট বন্ধ হয়ে গেছে।

## শিক্ষা
সোদপুর এবং তার পার্শ্ববর্তী সুখচর,পানিহাটী এলাকায় বিভিন্ন সরকারী ও বেসরকারী বিদ্যালয় সুপ্রতিষ্ঠিত। যেমন- 
প্রাথমিক ও উচ্চ শিক্ষার জন্য--
১) কালীতলা শিবচন্দ্র প্রাথমিক বিদ্যালয়।
২)সুখচর নালন্দা নলিনী প্রাথমিক বিদ্যালয়।
৩)সুখচর কর্মদক্ষ চন্দ্রচূড় বিদ্যালয়।
৪)শতদল বালিকা বিদ্যাপীঠ
৫) ধনঞ্জয় দাস কাঠিয়া বাবা আশ্রম বিদ্যাপীঠ।
৬) পানিহাটী বালিকা বিদ্যায়তন।
৭) পানিহাটী ত্রাননাথ বিদ্যাপীঠ।
৮)সেন্ট জেভিয়ার্স স্কুল (ইংরাজী মাধ্যম)
৯) পুরোনো সেন্ট জেভিয়ার্স স্কুল (বাংলা মাধ্যম)
বর্তমান এটি একটি গ্রন্থাগার (লাইব্রেরী)।
১০) সোদপুর হাই স্কুল
১১) সোদপুর চন্দ্রচূড় বিদ্যাপীঠ
১২) সোদপুর দেশবন্ধু বিদ্যাপীঠ (বালক ও বালিকা)
১৩) অমরাবতী প্রাথমিক বিদ্যালয়
১৪)কল্যাননগর বিদ্যাপীঠ
১৫)নাটাগড় নিবেদিতা স্কুল
১৬) কমলা স্মৃতি স্কুল
১৭) ঘোলা বিদ্যালয়
১৮) বিবেকানন্দ আদর্শ বিদ্যালয়,নাটাগড়
১৯) সোদপুর সুশীলকৃষ্ণ বিদ্যাপীঠ (বালক ও বালিক)
২০)আগরপাড়া মহাজাতি বিদ্যালয়
২১) সোদপুর বিবেকানন্দ স্কুল
২২) নারায়ণা অ্যাকাডেমী
২৩) সোদপুর গার্লস
২৪) দেবারতি অ্যাকাডেমী(রামকৃষ্ণ বিবেকানন্দ মিশন)
২৫) পানশিলা বিদ্যাপীঠ  
---এছাড়াও সোদপুর ও তার পার্শ্ববর্তী এলাকা সুখচর,পানিহাটী,ঘোলা,মুড়াগাছা আগরপাড়া,ঊষুমপুর,কল্যাণনগর, পানশিলা,নাটাগড়,যুগবেড়িয়া ইত্যাদি স্থানে বিভিন্ন সরকারী ও বেসরকারী শিক্ষাপ্রতিষ্ঠান অবস্থিত।
এলাকায় মহাবিদ্যালয় ও বিশ্ববিদ্যালয় গুলি হল--
পানিহাটী মহাবিদ্যালয়
গুরু নানক কলেজ
ডেন্টাল কলেজ
জে আই এস ইউনিভার্সিটি (JIS University)

## শিল্প ও অর্থনীতি
## তথ্যসূত্র

## বহিঃসংযোগ

বিষয়শ্রেণী:উত্তর চব্বিশ পরগনা জেলার শহর ও নগর
বিষয়শ্রেণী:কলকাতার পাড়া
বিষয়শ্রেণী:কলকাতা মহানগর অঞ্চল
ফকিরনী নদী

**ফকিরনী নদী** বাংলাদেশের উত্তর-পশ্চিমাঞ্চলের নওগাঁ এবং রাজশাহী জেলার একটি নদী। নদীটির দৈর্ঘ্য ৩১ কিলোমিটার, গড় প্রস্থ ৫১ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ফকিরনী নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৭৪।

## প্রবাহ
ফকিরনী নদী নদীটি নওগাঁ জেলার মান্দা উপজেলার নূরুল্লাবাদ ইউনিয়নের আত্রাই নদী থেকে উৎপত্তি লাভ করেছে। অতপর নদীটি ভবানীগঞ্জ পেরিয়ে তানোর-মোহনপুর জেলাসড়ক অতিক্রম করেছে। এরপর থানা কলোনীর পাশে বারনই নদীতে পতিত হয়েছে।

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ

## তথ্যসূত্র

 

বিষয়শ্রেণী:নওগাঁ জেলার নদী
বিষয়শ্রেণী:রাজশাহী জেলার নদী
বিষয়শ্রেণী:আত্রাই উপজেলা
বিষয়শ্রেণী:মান্দা উপজেলা
বিষয়শ্রেণী:বাগমারা উপজেলা
সাতকড়ি বন্দ্যোপাধ্যায়

**সাতকড়ি বন্দ্যোপাধ্যায়** (১৭ অক্টোবর ১৮৮৯―৬ ফেব্রুয়ারি ১৯৩৭) ভারতীয় উপমহাদেশের  ব্রিটিশ বিরোধী স্বাধীনতা আন্দোলনের সংগ্রামী ও সশস্ত্র বিপ্লবী।

## ছাত্র জীবন
বিপ্লবী সাতকড়ি বন্দ্যোপাধ্যায় ব্রিটিশ ভারতে বেহালা, দক্ষিণ চব্বিশ পরগণা জেলায় জন্ম গ্রহণ করেন। তার পিতার নাম মন্মথনাথ বন্দ্যোপাধ্যায়। ছাত্রাবস্থাতেই বিপ্লবী আন্দোলনের প্রতি ঝোঁক ছিল এবং হরিনাভি স্কুলে পড়ার সময় ১৯০৫ সালে সুরেন্দ্রনাথ বন্দ্যোপাধ্যায়কে সংবর্ধনা জানাবার কারণে মানবেন্দ্রনাথ রায় সহ আর যারা স্কুল থেকে বিতাড়িত হন, তিনি তাদের অন্যতম। তিনি এরপর যুগান্তর দলের প্রবীণ বিপ্লবীদের সংস্পর্শে আসেন।

## জার্মান ষড়যন্ত্রে
১৯১৪ তে গদর পার্টির বিপ্লবীরা 'কোমাগাতামারু' জাহাজে বজবজে এলে তাদের গোপনে সাহায্য করেন তিনি। প্রথম বিশ্বযুদ্ধর সময় গেরিলা যুদ্ধের প্রয়োজনে ম্যাপ ও নকশাও সংগ্রহ করেছিলেন। ১৯১৫ তে বিপ্লবী বাঘা যতীন তাকে পাঠান হ্যালিডে দ্বীপে জার্মান অস্ত্রবাহী জাহাজের সংগে যোগাযোগের জন্য, অস্ত্র খালাসের দায়িত্ব ছিল তার ওপর। নানা কারণে যদিও জাহাজ অবতরণ করতে পারেনি। এই বছরই নিরালম্ব স্বামীর সাথে পরামর্শের জন্যে বাঘা যতীনের দূত রূপে যান। যুগান্তর দলের বৈদেশিক বিভাগের ভার ছিল তার ওপর।

## রাজনৈতিক হত্যা চক্রান্ত
১৯৩০ খ্রিষ্টাব্দে অত্যাচারী পুলিশ কমিশনার চার্লস টেগার্ট হত্যা চেষ্টা চক্রান্তে জড়িত ছিলেন সাতকড়ি। যুগান্তরের বারুইপুর শাখার সংগঠনের নেতা থাকাকালীন সাতকড়ি ছিলেন শহীদ কানাইলাল ভট্টাচার্যর গুরু স্থানীয়। ২৭শে জুলাই ১৯৩১, তারই পরামর্শে বিচারক গার্লিককে 'বিমল গুপ্ত' ছদ্মনাম নিয়ে হত্যা করেন কানাইলাল।

## জেল জীবন ও মৃত্যু
সাতকড়ি বন্দ্যোপাধ্যায় ৪ মার্চ ১৯১৬ সালে ধরা পড়লে তাকে আলিপুর কেন্দ্রীয় কারাগারে রাখা হয়, পরে উত্তরপ্রদেশের নৈনি জেলে প্রেরণ করা হলে সেখানে রাজবন্দীদের ওপর দুর্ব্যবহারের প্রতিবাদে ৬৭ দিন অনশন করেন তিনি। ১৩ জানুয়ারি ১৯২০ সালে মুক্তি পেয়ে আবার সংগঠনের কাজে ব্যপ্ত হন। পুলিশ তাকে ১৯২৪ সালে পূনরায় গ্রেপ্তার করে ও তিনবছর কারাবরণ করেন। ১৯২৭ সালে মুক্তি পেলেও বিপ্লবাত্মক কাজকর্মের জন্যে ১৯৩০ সালে তাকে স্বগৃহে অন্তরীন রাখে সরকার এবং পরে পুরোপুরি গ্রেপ্তার করে ১৯৩২ সালে রাজস্থানের দেউলি বন্দীনিবাসে পাঠায়। ৬ ফেব্রুয়ারি ১৯৩৭ সালে জেলেই অসুস্থ অবস্থায় মারা যান সাতকড়ি বন্দ্যোপাধ্যায়।

## তথ্যসূত্র

বিষয়শ্রেণী:১৮৮৯-এ জন্ম
বিষয়শ্রেণী:১৯৩৭-এ মৃত্যু
বিষয়শ্রেণী:ব্রিটিশ শাসনামলে বাংলার বিপ্লবী
বিষয়শ্রেণী:দক্ষিণ চব্বিশ পরগনা জেলার ব্যক্তি
বিষয়শ্রেণী:পশ্চিমবঙ্গের ভারতীয় স্বাধীনতা কর্মী
ফুলকুমার নদী

**ফুলকুমার নদী** বাংলাদেশ ও ভারতের একটি আন্তঃসীমান্ত নদী। এটি বাংলাদেশের উত্তর-পশ্চিমাঞ্চলের কুড়িগ্রাম জেলার একটি নদী। নদীটির দৈর্ঘ্য ৩৮ কিলোমিটার, গড় প্রস্থ ৫৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ফুলকুমার নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৭৫।

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:কুড়িগ্রাম জেলার নদী
বিষয়শ্রেণী:নাগেশ্বরী উপজেলা
বিষয়শ্রেণী:ভুরুঙ্গামারী উপজেলা
বিষয়শ্রেণী:পশ্চিমবঙ্গের নদী
নেচার্স বেকন

**নেচার্স বেকন **  হল উত্তর পূর্ব ভারতের একটি বেসরকারী প্রকৃতিপ্রেমী সংগঠন। ১৯৮২ সালে সামাজিক উদ্যোগ সংস্থা অশোকের সদস্য সৌম্যদ্বীপ দত্ত নেচার্স বেকনের প্রতিষ্ঠা করেন ও ১৯৯১ সালে সংগঠনটি ভারতের রেজিষ্ট্রার অফ সোসাইটীজ এক্ট বা সমিতি পঞ্জীকরণ আইনের অধীনে পঞ্জীয়ণ লাভ করে। সংগঠনটির মুখ্য কার্যালয় ধুবুরীতে অবস্থিত। আরম্ভ থেকেই নেচার্স বেকন বন্যপ্রাণী সংরক্ষণ, এই বিষয়ে সজাগতা সৃষ্টি, পরিবেশ শিক্ষা, বৈজ্ঞানিক গবেষণা ও তথ্যসজ্জা, ও উত্তর-পূর্ব ভারতের আর্থ-সামাজিক উন্নয়নর জন্য প্রচেষ্টা চালিয়ে আসছে।

## উদ্দেশ্যসমূহ
*জনতার সহযোগীতায় অরণ্য ও বন্যপ্রাণীর সংরক্ষণ
*বনানীকরণ ও জৈব-বৈচিত্র সংরক্ষণের সাথে অরণ্যের নিকটবর্তী গ্রামসমূহের কৃষকদের পরম্পরাগত শাকসবজি চাষ করতে উৎসাহ প্রদান
*সাধারণ লোকের মধ্যে পরিবেশ সম্পর্কে সজাগতা গড়ে তোলা
*শিক্ষার্থীদের পরিবেশ শিক্ষা দেয়ার সাথে পরিবেশ সংরক্ষণ কাজের জন্য প্রশিক্ষিত করে গড়ে তোলা
*সামাজিক ন্যায়বিচারের জন্য কাজ করা

## লক্ষ্য
“নেচার্স বেকনের লক্ষ্য হল জনগণের লাভার্থে জনগণের সহযোগিতায় বন্যপ্রাণী, উদ্ভিদ ও এঁদের বাসস্থানসমূহের সংরক্ষণ, সুরক্ষা আর পরিবর্দ্ধন।” ("The mission of Nature's Beckon is working with the people to conserve, protect and increase wildlife, plants and their habitats for the continuing benefit of the people.")

## উল্লেখনীয় সফলতা
*নেচার্স বেকন* ধুবুরী জিলার চক্রশীলা অভয়ারণ্য সোণালী বান্দরএর অবস্থিতি দাবী করে। চক্রশীলাকে অভয়ারণ্যের মর্যাদা প্রদান করাতে প্রকৃতিপ্রেমী সংগঠনটি মুখ্য ভূমিকা গ্রহণ করে। এরপরও উত্তর-পূর্ব ভারতের বিভিন্ন অরণ্যাঞ্চল ও জলাভূমিতে ভালেকেইবিধ লুপ্তপ্রায় জীব-জন্তু চিনাক্ত করার লগতে এনে বন্যপ্রাণীসমূহের সংরক্ষণে সংস্থাটি অগ্রণী ভূমিকা নিয়ে আসছে।

## গ্রন্থ প্রকাশ
নেচার্স বেকন-এর সদস্যসমূহ রচনা করা ও রাষ্ট্রীয় তথা আন্তর্জাতিক প্রেক্ষাপটে উপস্থাপন করা ইংরাজী ও অসমীয়া ভাষার কয়েকটি গ্রন্থ, গবেষণা পত্র, ও প্রবন্ধ প্রকাশ করেছে।

নেচার্স বেকনের গ্রন্থসমূহ:

## তথ্যসূত্র

বিষয়শ্রেণী:প্রকৃতিপ্রেমী সংগঠন
বিষয়শ্রেণী:১৯৮২-এ আসামে প্রতিষ্ঠিত
বিষয়শ্রেণী:আসাম ভিত্তিক সংগঠন
বিষয়শ্রেণী:১৯৮২-এ প্রতিষ্ঠিত সংগঠন
বাদাই নদী

**বাদাই নদী** বাংলাদেশের উত্তর-পশ্চিমাঞ্চলের পাবনা জেলার একটি নদী। নদীটির দৈর্ঘ্য ৪৮ কিলোমিটার, গড় প্রস্থ ৪৭ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বাদাই নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৮০।

## মোহনা
বাদাই নদীর দুটি মোহনা পরিলক্ষিত হয়। একটি যমুনা নদীতে এবং অন্যটি পদ্মা নদীতে। 

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:পাবনা জেলার নদী
বিষয়শ্রেণী:সুজানগর উপজেলা
ভারতের সেতুর তালিকা

thumb|right |300px |কলকাতার হুগলি নদীর উপর অবস্থিত ভারতের দীর্ঘতম কেবল স্টেট সেতু হল বিদ্যাসাগর সেতু
thumb|বান্দ্রা-ওয়র্লী সমুদ্র সংযোগ (Bandra-Worli Sea Link)
[thumb|[হুগলী নদীর উপর অবস্থিত হাওড়া ব্রীজ ভারতর হাওড়া ও কলকাতার মাঝে সযোগ স্থাপন করছে]]

## [[মহারাষ্ট্র]]
* বান্দ্রা-ওয়র্লী সমুদ্র সংযোগ
* ভাসি সেতু
* ছাত্রপাতি শিবাজি মহারাজ উদ্দনপুল
* এয়ারলি ব্রিজ

## [[গুজরাত]]
* এলিস সেতু (Ellis Bridge)
* গোল্ডেন সেতু (Golden Bridge)
* নেহরু সেতু (Nehru Bridge)

## [[পশ্চিমবঙ্গ]]
300px|বিদ্যাসাগর সেতু

thumb|250px|<center>জুবিলি সেতু<center>

* হাওড়া সেতু
* করোনেশন সেতু (Coronation Bridge)
* জুবিলি সেতু
* বিদ্যাসাগর সেতু
* বিবেকানন্দ সেতু
* নিবেদিতা সেতু
* ঈশ্বর গুপ্ত সেতু
* সম্প্রীতি সেতু
* মাতলা সেতু

## [[বিহার]]

* মহাত্মা গান্ধী সেতু
* বিক্রমশীলা সেতু
* নেহরু সেতু
* জওহর সেতু
* রাজেন্দ্র সেতু
* দিঘা–সোনপুর সেতু

## [[তামিলনাড়ু]]

thumb|300px|right|<center>পাম্বান সেতু<center>

* কাঠিপাড়া সেতু
* পম্বন সেতু
* নাপ্পিদের ব্রিজ
* নর্থ কোয়েম্বাটোরে ফ্লাইওভার

## [[অসম]]

thumb|সন্ধ্যার সময়ে শরাইঘাট সেতু

* শরাইঘাট সেতু
* কলীয়াভোমোরা সেতু
* বগীবিল সেতু
* নরনারায়ণ সেতু
* সদরঘাট সেতু
* ঢোলা-সাদিয়া সেতু

## [[কেরালা]]
* গোশ্রী সেতু (Goshree bridges)
* বেমবানড় রেল সেতু (Vembanad Rail Bridge), কোচি

## [[অন্ধ্র প্রদেশ]]
* প্রকাশম ব্যারেজ (Prakasam Barrage), বিজয়বাড়া
* গোদাবরী সেতু (Godavari Bridge)

## [[উত্তর প্রদেশ]]
* **[[কানপুর]]**
* গোরখপুর সিটি বাইপাস (Gorakhpur City Bypass) (৩২.৫ কি.মি.)
* দাদা নগর সেতু (Dada Nagar Bridge)
* জাজমাউ বাইপাছ (Jajmau Bypass) (৮ লেনযুক্ত ও দৈর্ঘ্য: ৩ কি.মি.)
* পাংকী আর এস ওভারপাস (Panki R.S Overpass)
* **[[এলাহাবাদ]]**
* নাইনী সেতু
## তেলেঙ্গানা
* পুরানা পুল সেতু, হায়দ্রাবাদ

## অন্যান্য রাজ্য
* পণ্টে ডে লিনহারেস (Ponte de Linhares)

## চিত্রাবলী

চিত্র:Pamban Rail Bridge.jpg|ভারতের ভূ-খণ্ড থেকে রামেশ্বরম পর্যন্ত রেল সেতু
চিত্র:Gandhi Setu Bridge in Patna, India.jpg|পাটনাতে অবস্থিত গান্ধী সেতু
চিত্র:GandhiSetu1.jpg|গান্ধী সেতু
চিত্র:Kolia Bhomora Setu.jpg|রাতের আলোক সজ্জার সময় কলীয়াভোমোরা সেতু
চিত্র:Naranarayan Setu.jpg|নরনারায়ণ সেতু


## তথ্যসূত্র

বিষয়শ্রেণী:ভারত বিষয়ক তালিকা
বিষয়শ্রেণী:ভারতের সেতুসমূহ
বিষয়শ্রেণী:ভারতের সেতু
সীমান্ত স্কয়ার

**সীমান্ত স্কয়ার** হচ্ছে ঢাকার একটি বিপণী বিতান। এটি পরিচালনা করে বর্ডার গার্ড বাংলাদেশ (বিজিবি)। 

## অবস্থান
কমপ্লেক্সটি ঢাকার পিলখানার ৪ নম্বর বিজিবি প্রধান ফটকে অবস্থিত। এটি ঢাকার অনেক শিক্ষা প্রতিষ্ঠান, আন্তজার্তিক বিদ্যালয়, কলেজ, ঢাকা বিশ্ববিদ্যালয়ের নিকটে অবস্থিত।

## সম্বন্ধে
সীমান্ত স্কয়ার একটি আধুনিক বিপণী বিতান এবং এখানে ১৬টি খাবারের দোকানসহ সর্বমোট 

৩৬০ টি দোকান রয়েছে।

## চিত্রমালা

Image:Tekiya at Shimanto Square.jpg|টেকিয়া আউটলেট
Image:Shimanto Square SONY.JPG|একটি সনি শো রুম
Image:Shimanto Square Agora.JPG| একমাত্র সুপার মার্কেট
Image:Shimanto Square outdoor food court.jpg|খাবারের দোকান
Image:Shimanto Square ATM booth.JPG|এটিএম বুথ
Image:Shimanto Shomber under construction.jpg|


## তথ্যসূত্র

বিষয়শ্রেণী:ঢাকার বিপণিবিতান
বিষয়শ্রেণী:ঢাকার ভবন ও স্থাপনা
বোনর মিডলটন

**জেমস বোনর মিডলটন** (; জন্ম: ৩০ সেপ্টেম্বর, ১৮৬৫ - মৃত্যু: ২৩ ডিসেম্বর, ১৯১৩) চেস্টার-লি-স্ট্রিট এলাকায় জন্মগ্রহণকারী ইংরেজ বংশোদ্ভূত দক্ষিণ আফ্রিকান ক্রিকেটার ছিলেন। ১৮৯৬ থেকে ১৯০২ সময়কালে দক্ষিণ আফ্রিকা ক্রিকেট দলের পক্ষে ছয় টেস্টে অংশগ্রহণ করেছেন তিনি। ঘরোয়া প্রথম-শ্রেণীর দক্ষিণ আফ্রিকান ক্রিকেটে ওয়েস্টার্ন প্রভিন্সের প্রতিনিধিত্ব করেছেন। দলে তিনি মূলতঃ বামহাতি স্লো-মিডিয়াম বোলার হিসেবে খেলতেন। পাশাপাশি নিচেরসারিতে ডানহাতে ব্যাটিংয়ে পারদর্শীতা দেখিয়েছেন **বোনর মিডলটন**।

হার্ড-হিটিং ব্যাটসম্যান হিসেবে সুনাম ছিল তার। এছাড়াও, বিখ্যাত অস্ট্রেলীয় টেস্ট ক্রিকেটার জর্জ বোনরের সাথে তার ব্যাটিংয়ের সাদৃশ্যতা থাকায় তাকে ডাকনাম ‘বোনর’ হিসেবে আখ্যায়িত করা হতো।

## খেলোয়াড়ী জীবন
১৮৯০-৯১ মৌসুম থেকে ১৯০৩-০৪ মৌসুম পর্যন্ত ওয়েস্টার্ন প্রভিন্সের পক্ষে প্রথম-শ্রেণীর ক্রিকেটে অংশগ্রহণ করেছেন তিনি। তন্মধ্যে, ১৮৯৭-৯৮ মৌসুমে কারি কাপের চূড়ান্ত খেলায় ট্রান্সভালের বিপক্ষে নিজস্ব সেরা বোলিং পরিসংখ্যান ৭/৬৪ করেন। ঐ খেলায় তিনি ১২/১০০ পান। এরফলে ওয়েস্টার্ন প্রভিন্সের জয়লাভ সহজতর হয়।

১৮৯৫-৯৬ মৌসুমে সফরকারী ইংল্যান্ডের বিপক্ষে তার টেস্ট অভিষেক ঘটে। পোর্ট এলিজাবেথে অনুষ্ঠিত ঐ টেস্টের প্রথম ইনিংসেই পাঁচ-উইকেট দখল করে সবিশেষ কৃতিত্ব প্রদর্শন করেন তিনি। খেলায় তিনি ৯/১৩০ পান। তাস্বত্ত্বেও তার দল ২৮৮ রানের ব্যবধানে পরাজিত হয়। বামহাতে স্লো-মিডিয়াম বোলার হিসেবে বোলিং উদ্বোধনে নামতেন। ইংল্যান্ড সফরে লেগ স্পিনারদের প্রাধান্য দেয়ায় তার খেলোয়াড়ী জীবনের সমাপ্তি ঘটে।

## তথ্যসূত্র

## আরও দেখুন
* লোকেশ রাহুল
* টেস্ট ক্রিকেটে হ্যাট্রিকের তালিকা
* আন্তর্জাতিক ক্রিকেটে অংশগ্রহণকারী পরিবারের তালিকা
* টেস্ট ক্রিকেট অভিষেকে ৫ উইকেট লাভকারী দক্ষিণ আফ্রিকান ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৮৬৫-এ জন্ম
বিষয়শ্রেণী:১৯১৩-এ মৃত্যু
বিষয়শ্রেণী:ওয়েস্টার্ন প্রভিন্সের ক্রিকেটার
বিষয়শ্রেণী:টেস্ট ক্রিকেট অভিষেকে ৫ উইকেট লাভকারী ক্রিকেটার
বিষয়শ্রেণী:দক্ষিণ আফ্রিকান ক্রিকেটার
বিষয়শ্রেণী:দক্ষিণ আফ্রিকার টেস্ট ক্রিকেটার
বিষয়শ্রেণী:চেস্টার-লি-স্ট্রিটের ব্যক্তি
অ্যাপ্রোপিডিয়া

থাম্ব|অ্যাপ্রোপিডিয়া ওয়ার্ল্ড

*** অ্যাপ্রোপিডিয়া*** ইন্টারনেট-এর একটি ওয়েবসাইট যেখানে পরিবেশ সংরক্ষণ, নতুন প্রযুক্তি বা কৌশল ব্যবহার করা ইত্যাদির ওপর লেখালেখি হয়। এই ওয়েবসাইট উইকি পদ্ধতি ব্যবহার করে। পরিবেশ সংরক্ষণ ও অন্যান্য দিকে বিভিন্ন নন-প্রফিট প্রতিষ্ঠান আপ্রোপিডিয়া ব্যবহার করে।  সহ।

অ্যাপ্রোপিডিয়াতে মিডিয়াউইকি সফটওয়্যার ব্যবহার করা হয়। এই ওয়েবসাইটে বর্তমান ৬০০০এরও অধিক লেখা ও ২৪০০এরও অধিক ফাইল আছে।

## ইতিহাস
বিভিন্ন পরিবেশ সংরক্ষণের সাথে জড়িত কার্যক্রমে বিশেষ ভূমিকা গ্রহণ করার পরে লনি গ্রেফমেন ২০০৬ সালে, সঠিক প্রযুক্তি সম্বন্ধীয় ওয়েবসাইট অ্যাপ্রোপিডিয়া উন্মুক্ত করেন। আরন এণ্ট্রিম ও গেব্রিয়েল ক্রস তাদের মিডিয়াউইকি ইঞ্জিন ব্যবহার করতে পরামর্শ প্রদান করেন।

## আরও দেখুন
* বাংলা উইকিপিডিয়া
* উইকিসংকলন
* বিকাশপিডিয়া

## তথ্যসূত্র

## বহিঃসংযোগ

* 

বিষয়শ্রেণী:ওয়েবসাইট
বিষয়শ্রেণী:তথ্য প্রযুক্তি
বিষয়শ্রেণী:প্রযুক্তি ওয়েবসাইট
বিষয়শ্রেণী:২০০৬-এ প্রতিষ্ঠিত ইন্টারনেট সম্পত্তি
বিষয়শ্রেণী:মার্কিন ওয়েবসাইট
বিষয়শ্রেণী:উইকিসমূহ
বারনই নদী

**বারনই নদী** বা **	বার্নাই নদী** বাংলাদেশের উত্তর-পশ্চিমাঞ্চলের রাজশাহী এবং নাটোর জেলার একটি নদী। নদীটির দৈর্ঘ্য ৯৩ কিলোমিটার, গড় প্রস্থ ৫১ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বার্নাই নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৮১।

## প্রবাহ
বারনই নদীর উৎপত্তি নওহাটার কাছে শিব নদী থেকে।

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ

## তথ্যসূত্র

 

বিষয়শ্রেণী:রাজশাহী জেলার নদী
বিষয়শ্রেণী:নাটোর জেলার নদী
বাংলাদেশের সমাজতান্ত্রিক দল (মার্কসবাদী)

**বাংলাদেশের সমাজতান্ত্রিক দল (মার্কসবাদী)** বাংলাদেশে মার্কসবাদ-লেনিনবাদ এর চিন্তাধারায় পরিচালিত একটি রাজনৈতিক দল। দলটি বাংলাদেশে বামপন্থীদের জোটবদ্ধ সংগঠন বাম গণতান্ত্রিক জোটের সাথে একত্রে কাজ করে থাকে।

ভারতের  বিপ্লবী রাজনীতির তাত্ত্বিক শিবদাস ঘোষকে কমিউনিস্ট আন্দোলনের আন্তর্জাতিক অথরিটি হিসেবে স্বীকৃতি না দেয়ার কারণে ২০১৩ সালে বাংলাদেশের সমাজতান্ত্রিক দল (বাসদ) থেকে দুইজন কেন্দ্রীয় নেতা বের হয়ে নতুন দল বাসদ (মার্কসবাদী) গঠন করেন। ২০২০ সালের ফেব্রুয়ারি মাসে দলটির আরেক দফা ভাঙন ঘটে।

দলটির মাসিক মুখপত্রের নাম সাম্যবাদ।

## ইতিহাস
দলটির সাংবাদিক সম্মেলন দিয়ে আত্মপ্রকাশ ঘটে ৭ এপ্রিল ২০১৩ তারিখে। ২০১৪ সালের ২০-২৩ নভেম্বর অনুষ্ঠিত বিশেষ কেন্দ্রীয় কনভেনশনে কেন্দ্রীয় কার্য পরিচালনা কমিটির ৯ সদস্যের সাধারণ সম্পাদক নির্বাচিত হন মুবিনুল হায়দার চৌধুরী।

সংগঠনে মতাদর্শের যথাযথ প্রয়োগ না ঘটায় ফেব্রুয়ারি ২০২০-এ ভাঙ্গন ঘটে। শুভ্রাংশু চক্রবর্তীসহ ১৬ জন নেতাকর্মীকে বহিষ্কারের মাধ্যমে এই ভাঙন ত্বরান্বিত হয়। সারাদেশ থেকে বেরিয়ে যাওয়া নেতাকর্মীরা আবার বাংলাদেশের সমাজতান্ত্রিক দল (মার্কসবাদী) - কেন্দ্রীয় পাঠচক্র ফোরাম নামে নতুন দল গঠনের চেষ্টা চালায়। এই অংশটি ২০২১ সালের ৩ এপ্রিল বাংলাদেশের সাম্যবাদী আন্দোলন (সিএমবি) নামে আত্মপ্রকাশ করে।

## গণ সংগঠনসমূহ
বাসদ (মার্কসবাদী) সমাজের বিভিন্ন স্তরের মানুষের সাথে যুক্ত। তাদের সাথে সম্পৃক্ত গণ সংগঠনগুলো হলো -
* সমাজতান্ত্রিক ছাত্র ফ্রন্ট
* বাংলাদেশ শ্রমিক-কর্মচারী ফেডারেশন
* বাংলাদেশ ক্ষেতমজুর ও কৃষক সংগঠন
* বাংলাদেশ নারীমুক্তি কেন্দ্র
* চারণ সাংস্কৃতিক কেন্দ্র
* শিশু কিশোর মেলা
* বিজ্ঞান চর্চা কেন্দ্র
* প্রগতিশীল চিকিৎসক ফোরাম
* বাংলাদেশ চা শ্রমিক ফেডারেশন
* গার্মেন্টস শ্রমিক ফেডারেশন
* দর্জি শ্রমিক ফেডারেশন

## বাসদ সংক্রান্ত পুস্তকসমূহ
বাসদ(মার্কসবাদী) এর প্রকাশনা

* মার্কসবাদ-লেনিনবাদ-শিবদাস ঘোষের চিন্তাধারা:প্রাসঙ্গিক বিতর্ক
* কমরেড মুবিনুল হায়দার চৌধুরী স্মারকগ্রন্থ

বাসদ রাজনীতি বিষয়ে আলোচনা সমালোচনামূলক বেশ কিছু গ্রন্থ প্রকাশিত হয়েছে। সেগুলো হচ্ছে,

* আ. ও. ম. শফিকউল্লা এবং অন্যান্য; *জাসদ-বাসদের ভ্রান্ত, দোদুল্যমান ও বিভ্রান্তিকর রাজনীতি প্রসঙ্গে*, লক্ষ্মীপুর গ্রুপ; ঢাকা; ১৬ জুলাই, ১৯৮১; 
* জয়নাল আবেদীন, *[[শিবদাস ঘোষ]] জাসদ-বাসদ রাজনীতি ও ভাঙন প্রসঙ্গ*, খড়িমাটি প্রকাশন, চট্টগ্রাম, মে, ২০১৪, 

## আরও দেখুন
* বাংলাদেশ আওয়ামী লীগ 
* বাংলাদেশ জাতীয়তাবাদী দল (বিএনপি) 
* বাংলাদেশ কংগ্রেস

## তথ্যসূত্র

বিষয়শ্রেণী:বাংলাদেশের রাজনৈতিক দল
বিষয়শ্রেণী:২০১৩-এ বাংলাদেশে প্রতিষ্ঠিত
বিষয়শ্রেণী:বাংলাদেশের সমাজতান্ত্রিক দল
বিষয়শ্রেণী:২০১৩-এ প্রতিষ্ঠিত রাজনৈতিক দল
বিষয়শ্রেণী:বাংলাদেশের সাম্যবাদী দল
বুল্লাই নদী

**বুল্লাই নদী** বাংলাদেশের উত্তর-পশ্চিমাঞ্চলের নীলফামারী এবং রংপুর জেলার একটি নদী। নদীটির দৈর্ঘ্য ৩৯ কিলোমিটার, গড় প্রস্থ ২১ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বুল্লাই নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৮৪। নদীর গভীরতা থাকে ২.৫ মিটার।

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:নীলফামারী জেলার নদী
বিষয়শ্রেণী:রংপুর জেলার নদী
বিষয়শ্রেণী:জলঢাকা উপজেলা
বিষয়শ্রেণী:গঙ্গাচড়া উপজেলা
বিষয়শ্রেণী:রংপুর সদর উপজেলা
বিষয়শ্রেণী:তারাগঞ্জ উপজেলা
উচ্চতম থামবিশিষ্ট সেতুর তালিকা

এখানে **বিশ্বের সর্বোচ্চ সেতুগুলোর তালিকা** অন্তর্ভুক্ত করেছে এমন সব সেতু যাদের গাঠনিক উচ্চতা অন্তত ।  বলতে বোঝায়, সেতুর সবচেয়ে উপরের অংশ (যেমন, সেতুর টাওয়ারের শীর্ষবিন্দু) থেকে নিচের দৃশ্যমান অংশ পর্যন্ত, যেখানে এর স্তম্ভ, টাওয়ার বা মাস্ট পানির বা মাটির উপরের অংশ থেকে বেরিয়ে আসে—এই সর্বোচ্চ উল্লম্ব দূরত্ব। গাঠনিক উচ্চতা ও  আলাদা বিষয়; ডেক উচ্চতা বলতে বোঝায় সেতুর ডেক (যেখানে যানবাহন চলে) থেকে নিচের ভূমি বা পানির সর্বোচ্চ উল্লম্ব দূরত্ব। বিশ্বের সর্বোচ্চ সেতুগুলোর তালিকা-এ সেতুগুলো ডেক উচ্চতা অনুযায়ী আলাদাভাবে দেখানো হয়েছে।

## গাঠনিক উচ্চতা ও ডেক উচ্চতার পার্থক্য
কোনো সেতু "উচ্চ" এবং "বিশাল"—এই দুই দিকের মধ্যে পার্থক্যটি সহজেই বোঝা যায়, কারণ অনেক সময় বিশ্বের সর্বোচ্চ সেতুগুলো গভীর উপত্যকা বা গিরিখাতের ওপর নির্মিত হয়। যেমন, (১ জুলাই ২০২০ অনুযায়ী) দুঝে সেতু হচ্ছে বিশ্বের সর্বোচ্চ সেতু, তবে গাঠনিক উচ্চতার হিসাবে এটি পনেরো নম্বরে। কারণ, এই সেতুটি একটি গভীর নদীখাতের ওপর তৈরি। সেতুর দুটি টাওয়ার, গিরিখাতের দুই পারে নির্মিত, যেগুলোর উচ্চতা ; কিন্তু নদীখাত এতটাই গভীর যে, দুঝে সেতুর ডেক উচ্চতা ।

মিয়াও ভিয়াডাক্ট হলো একটি কেবল-স্টেইড সেতু, যা গাঠনিক উচ্চতা ও ডেক উচ্চতা—দু'দিক দিয়েই উল্লেখযোগ্য। মিয়াও ভিয়াডাক্টের সবচেয়ে উঁচু টাওয়ারটি উপত্যকার মাটির কাছাকাছি অবস্থিত, যার ফলে এই সেতুর গাঠনিক উচ্চতা , আর ডেক উচ্চতা  উপত্যকার মাটি থেকে। ৯ জানুয়ারি ২০২৩ পর্যন্ত মিয়াও ভিয়াডাক্ট হচ্ছে বিশ্বের সবচেয়ে উঁচু সেতু (গাঠনিক উচ্চতায়), তবে ডেক উচ্চতার হিসেবে এটি ত্রিশতম।

বিষয়শ্রেণী:বিশ্বের সেতু
## নির্মাণ সম্পূর্ণ হয়েছে এমন সেতুর তালিকা

 

## নির্মাণাধীন

### ব্যাখ্যা

## তথ্যসূত্র

বিষয়শ্রেণী:সেতু
কৃষ্ণকান্ত ভাদুড়ী

**কৃষ্ণকান্ত ভাদুড়ী** (জন্মঃ ১১৯৮ বঙ্গাব্দ — মৃত্যুঃ ১২৫১ বঙ্গাব্দ) *রসসাগর* উপাধিপ্রাপ্ত নদীয়ার রাজকবি।

## প্রারম্ভিক জীবন
মেহেরপুর জেলার বুড়িপোতা ইউনিয়নের বাড়ীবাঁকা গ্রামে এক সম্ভ্রান্ত ব্রাহ্মণ পরিবারে জন্মগ্রহণ করেন। বাল্যকাল থেকেই মুখে মুখে ছোট ছোট কবিতা রচনা করতে পারতেন। পরবর্তীতে দস্যু কর্তৃক পৈত্রিক সম্পদ লুণ্ঠিত হলে অর্থকষ্টে পড়েন এবং চাকুরির সন্ধানে কৃষ্ণনগর আসেন। তদানীন্তন রাজা গিরীশচন্দ্র তাকে মাসিক ত্রিশ টাকা বৃত্তিতে নদিয়া রাজপরিবারের সভাকবির পদ প্রদান করেন। 

## সভাকবি
নদীয়ার রাজা গিরিশচন্দ্রের সভায় হাস্যরসিক স্বভাবকবি হিসেবে স্থান পেয়েছিলেন তিনি। সংস্কৃত, বাংলা, হিন্দি ও ফারসি ভাষায় সুপন্ডিত ছিলেন। মুখে মুখে পয়ার ত্রিপদী ও চতুষ্পদী ছন্দে সরস কবিতা রচনায় পারদর্শিতা দেখে মহারাজ তাকে *রসসাগর* উপাধিতে ভূষিত করেন। কবি ঈশ্বরচন্দ্র গুপ্তের সাথে রসসাগরের বিশেষ হৃদ্যতা জন্মে, তিনি গুপ্তকবির প্রশংসায় *'ঈশ্বর গুপ্তের নাম লুপ্ত নাহি হবে*' এই কাব্য রচনা করলে ঈশ্বরচন্দ্র গুপ্ত তার সম্মানে '*রসসাগরের রস শুষ্ক নাহি হবে*' কবিতা ততক্ষনাৎ রচনা করেছিলেন বলে জানা যায়। কবি শেষ জীবন শান্তিপুরে মেয়ের কাছে অতিবাহিত করেন।

## রচিত গ্রন্থ
রসসাগর কৃষ্ণকান্ত ভাদুড়ী রচিত উল্লেখযোগ্য গ্রন্থ 'সমস্যা পূরান'

## তথ্যসূত্র

বিষয়শ্রেণী:১৭৯১-এ জন্ম
বিষয়শ্রেণী:পূর্ববঙ্গে জন্ম
বিষয়শ্রেণী:১৮৪৫-এ মৃত্যু
বিষয়শ্রেণী:বাঙালি কবি
বিষয়শ্রেণী:বাঙালি হিন্দু
বিষয়শ্রেণী:নদিয়া জেলার ব্যক্তি
বিষয়শ্রেণী:মেহেরপুর জেলার ব্যক্তি
চেরালেজ বাতাসী

**চেরালেজ বাতাসী** (বৈজ্ঞানিক নামঃ অপাস প্যাসিফিকাস) বা **প্যাসিফিক সুইফট** হচ্ছে পূর্ব এশিয়ায় বাসকারী পাখি। এরা অভিবাসী পাখি। শীত মৌসুম এরা দক্ষিণ-পূর্ব এশিয়া এবং অস্ট্রেলিয়ায় কাটায়। এরা এশিয়ান সুইফটসের নিকটাত্মীয়। একসময় এই দুই সুইফট পাখিকে এক প্রজাতির পাখি বিবেচনা করা হতো।

## শ্রেণীবিন্যাস
চেরালেজ বাতাসী অপাস গোত্রের সদস্য যাদের লেজের পালক বিভক্ত। চেরালেজ বাতাসীর পাঁচটি উপপ্রজাতি ছিলো কিন্তু বর্তমানে এর তিনটিকে একটি পূর্ণ প্রজাতি **ফর্ক টেইলড সুইফট** স্থান দেওয়া হয়েছে। পূর্বে ফর্ক টেইলড সুইফট প্যাসিফিক সুইফটেরই একটি প্রচলিত নাম ছিলো।

১৮০১ সালে জন লোথাম সর্বপ্রথম চেরালেজ বাতাসীকে হিরান্ডো প্যাসিফিকা নামে বর্ণনা করে । ১৭৭৭ সালে জিয়োভানি এন্টিনিও স্কোপোলি সকল সুইফ পাখিকে সোয়ালো থেকে স্থানান্তরিত করে অপাস গণে স্থান দেন। অপাস শব্দটি গ্রীক শব্দ অপোয়াস থেকে এসেছে যার অর্থ ** পা ছাড়া**, এই গণের পাখিদের পা ছোট এবং দুর্বল। প্রশান্ত মহাসাগর এর নাম থেকেই এদের নামের প্যাসিফিকা নেওয়া হয়েছে।

## বর্ণনা
এরা লম্বায় ১৭-১৮ সেমি, অপাস পরিবারের সব থেকে বড় সুইফট পাখি। এদের ডানার বিস্তৃতি ৪৩-৫৪ সেমি। স্ত্রী পাখিরা পুরুষ পাখির তুলনায় কিছুটা ভারী, গড় ওজন ৪৪.৫ গ্রাম এবং ৪২.৫ গ্রাম।

## বাসস্থান
এরা পূর্বএশিয়ার কামচাটকা, কুরিল দ্বীপ, শাখালিন, জাপানে বাস করে। শীত মৌসুমে দক্ষিণ ইন্দোনেশিয়া, মেলানেশিয়া এবং তাসমানিয়া সহ অস্ট্রেলিয়ায় অভিবাসী হয়।

## তথ্যসূত্র

## বইয়ে
* ব্রাজিল, মার্ক (2009). পূর্ব এশিয়ার পাখি. লন্ডন: এ এন্ড সি ব্ল্যাক. আইএসবিএন 0-7136-7040-1.
* চ্যান্টলার, ফিলিপ (1999). "Family Apodidae (Swifts)"। ইন দেল হয়ো, জোসেপ; এলিয়ট, এন্ড্রু; সারগাটাল, জর্দি. হ্যান্ডবুক অভ দ্য বার্ডস ওয়ার্ল্ড, ভলিউম 5. গোলাবাড়ির পেঁচা থেকে হামিংবার্ড বার্সেলোনা, স্পেন: Lynx Edicions. আইএসবিএন 84-87334-25-3.

বিষয়শ্রেণী:নেপালের পাখি
বিষয়শ্রেণী:ওশেনিয়ার পাখি
বিষয়শ্রেণী:১৮০১-এ বর্ণিত পাখি
বিষয়শ্রেণী:জন ল্যাথাম (পক্ষীবিদ) কর্তৃক নামকরণকৃত ট্যাক্সা
মারাঠি ভাষা দিবস

**মারাঠি ভাষা দিবস ** () প্রত্যেক বছর ২৭ ফেব্রুয়ারি তারিখে মহারাষ্ট্র ও গোয়াতে পালন করা হয়। এই দিবসটি রাজ্য সরকার দ্বারা নিয়ন্ত্রণ করা হয়। প্রসিদ্ধ মারাঠি কবি বিষ্ণু বামন শিরবাদকার-এর জন্মদিবসে এই দিবস পালন করা হয়।

## তথ্যসূত্র

## বহিঃসংযোগ
* ভারতীয় ভাষা জ্যোতি: মারাঠি —ভারতীয় কেন্দ্রীয় ভাষা ইনস্টিটিউট থেকে হিন্দি মাধ্যমে মারাঠি শেখার জন্য একটি পাঠ্যপুস্তক 

; অভিধানসমূহ

* মারাঠি থেকে ইংরেজি এবং ইংরেজি থেকে মারাঠি অভিধান  

বিষয়শ্রেণী:মারাঠি ভাষা
বিষয়শ্রেণী:ভারতে উদ্‌যাপন
বিষয়শ্রেণী:ফেব্রুয়ারি উদ্‌যাপন
বিষয়শ্রেণী:মহারাষ্ট্র সরকার
বেরং নদী

**বেরং নদী** বাংলাদেশ ও ভারতের একটি আন্তঃসীমান্ত নদী। এটি বাংলাদেশের উত্তর-পশ্চিমাঞ্চলের পঞ্চগড় জেলা এবং পশ্চিমবঙ্গের উত্তর দিনাজপুর জেলার একটি নদী। নদীটির দৈর্ঘ্য ৯ কিলোমিটার, গড় প্রস্থ ৫০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বেরং নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৮৭। নদীর গভীরতা ৩ মিটার।   নদীটির অববাহিকার আয়তন ৩০ বর্গকিমি। 

## প্রবাহ
বেরং নদীর উৎপত্তি বাংলাদেশের পঞ্চগড় জেলার তেতুলিয়া উপজেলার শালবাহান ইউনিয়নের বিলাঞ্চল থেকে। অতপর নদীটি বোয়ালমারি গ্রাম দিয়ে পশ্চিমবঙ্গে প্রবেশ করেছে। নদীটি এরপর গুডগুডি সেতু পার হয়ে উত্তর দিনাজপুর জেলার পূর্ব আরিয়াগাঁও এলাকায় গোবরা নদীতে পতিত হয়েছে।

## আরও দেখুন
* বাংলাদেশের নদীর তালিকা
* পশ্চিমবঙ্গের নদনদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:পঞ্চগড় জেলার নদী
বিষয়শ্রেণী:তেঁতুলিয়া উপজেলা
বিষয়শ্রেণী:উত্তর দিনাজপুর জেলার নদী
বিষয়শ্রেণী:পশ্চিমবঙ্গের নদী
আন্তর্জাতিক কন্যাশিশু দিবস

**আন্তর্জাতিক কন্যাশিশু দিবস** গোটা বিশ্বজুড়ে জাতিসংঘ রাষ্ট্রসমূহ প্রতিবছর ১১ অক্টোবর তারিখে পালন করে। এই দিবসকে *মেয়েদের দিন*ও বলা হয়। ২০১২ সালের ১১ অক্টোবর তারিখে প্রথম এই দিবস পালন করা হয়েছিল।
লিঙ্গ বৈষম্য দূর করা এই দিবসের অন্যতম প্রধান উদ্দেশ্য। অন্যান্য উল্লেখযোগ্য ক্ষেত্র সমূহ হল শিক্ষার অধিকার, পরিপুষ্টি, আইনি সহায়তা ও ন্যায় অধিকার, চিকিৎসা সুবিধা, ও বৈষম্য থেকে সুরক্ষা, নারীর বিরুদ্ধে হিংসা ও বলপূর্বক তথা বাল্যবিবাহ।

প্ল্যান ইন্টারন্যাশনাল নামের বেসরকারী অনুষ্ঠানের পৃষ্ঠ-পোষকতাতে একটি প্রকল্প রূপে আন্তর্জাতিক কন্যাশিশু দিবসের জন্ম হয়েছিল। প্ল্যান ইন্টারন্যাশনাল "কারণ আমি একজন মেয়ে"(Because I Am a Girl) নামক আন্দোলনের ফলশ্রুতিতে এই দিবসর ধারণা জাগ্রত হয়েছিল। এই আন্দোলনের মূল কার্যসূচী হল গোটা বিশ্বজুড়ে কন্যার পরিপুষ্টি সম্পর্কে জন সচেতনতা বৃদ্ধি করা। এই সংস্থার কানাডার কর্মচারীরা সকলে এই আন্দোলনকে বিশ্ব দরবারে প্রতিষ্ঠা করতে কানাডা সরকারের সহায়তা নেয়।

পরে রাষ্ট্রসংঘের সাধারণ সভার মধ্যে কানাডায় আন্তর্জাতিক কন্যাশিশু দিবস উদযাপনের প্রস্তাব শুরু হয়। ২০১১ সালের ১৯ ডিসেম্বর তারিখে এই প্রস্তাব রাষ্ট্রসংঘের সাধারণ সভায় গৃহীত হয় ও ২০১২ সালের ১১ অক্টোবর তারিখে প্রথম আন্তর্জাতিক কন্যাশিশু দিবস পালন করা হয়। প্রতি বছর এর একটা থিম বা প্রতিপাদ্য থাকে। প্রথম কন্যাশিশু দিবসর থিম ছিল "বাল্য বিবাহ বন্ধ করা"। দ্বিতীয় বার, ২০১৩ সালে থিম ছিল "মেয়েদের শিক্ষা ক্ষেত্র অভিনব করে তোলা"। তৃতীয় ও চতুর্থ বারের থিম ছিল, "কৈশোরকে ক্ষমতা সম্পন্ন করা ও হিংসা চক্র বন্ধ করা" ও "কৈশোর কন্যার ক্ষমতা: ২০৩০ র পথ-প্রদর্শক"।

২০১৬ সালের এই দিবসের থিম হল "মেয়েদের উন্নতি=লক্ষ্যর উন্নতি"। ২০১৭ সালের কন্যাশিশু দিবসের প্রতিপাদ্য হল ‘মেয়েদের ক্ষমতায়নে জরুরী সহায়তা ও প্রতিরোধ পরিকল্পনা’। 

## কার্যসূচী

থাম্ব|200px|আন্তর্জাতিক কন্যাশিশু দিবস উপলক্ষ্যে গুলপীয়া আলোকে উদ্ভাসিত কিছু সরকারি অট্টালিকা
থাম্ব|গুলপীয়া ফিনলেণ্ডিয়া হল, ২০১২
কন্যাশিশু দিবসর প্রচার ও প্রসারের উদ্দেশ্যে বিভিন্ন দেশে বিভিন্ন কার্যসূচী পালন করা হয়। তার কিছু রাষ্ট্রসংঘ প্রযোজনা করে। যেমন, ভারতএর মুম্বাইতে অনুষ্ঠিত সাংগীতিক অনুষ্ঠান। কিছু বেসরকারী সংস্থা যেমন অষ্ট্রেলিয়ার গার্ল গাইড অস্ট্রেলিয়ায় উন্নত মানের কার্যসূচী পালন করে। স্থানীয় সংঘ নিজ নিজ অঞ্চলে বিভিন্ন অনুষ্ঠান অনুষ্ঠিত করে। যেমন দক্ষিণ আফ্রিকার কিছু অঞ্চলে টি-শার্ট মেয়েদের মাঝে বিতরণ করা হয়।

## গ্রন্থরাজি

* 

## তথ্যসূত্র

## বহিঃসংযোগ
* Care International মেয়েদের দিন সম্পর্কে তথ্য
* Plan International Day of the Girl information
* Day of the Girl Day of the Girl US website

বিষয়শ্রেণী:আন্তর্জাতিক দিবসসমূহ
বিষয়শ্রেণী:জাতিসংঘের দিবস
বিষয়শ্রেণী:লৈঙ্গিক সমতা
বিষয়শ্রেণী:আন্তর্জাতিক উন্নয়ন
বিষয়শ্রেণী:অক্টোবর উদ্‌যাপন
বিষয়শ্রেণী:নারী ও শিক্ষা